
Yr hwn a_ fw Farw Gorphenaf 'ied, 1854, yn 88: Mlwydd 
Oed, wedi bod dros 58.0 Flynyddoedd yn Milwrio dan 
faner eì Arglwydd Iesu Grist, gyda y_ Methodistiaid 
Calfinaidd ; bu hefyd yn flaenor 30aïn o Flynyddoedd. 

1. 


Pa beth yw y galar a'r gruddfan, 
Sydd trwy dref Llantrisant o'r bron î 
Pa beth yw yr achos fod Seion, 
Yn drwm ac mor bruddaidd ei bron ? 
Yr achos mi draethaf yn uniawn,— 
Yr angau a'i gerbyd a ddaeth, 
A chipio o'n plith, y ffyddlonaf 
Yn ngwinllan yr Iesu a wnaeth. 
A. 
Mae galar yn awr yn gorlenwi 
. Ei deulu, a Seion i gyd, 
Gwaith colli eu Blaenor, ŵr tirion, 
Mae 'r awrhon yn mhlith y rhai mud ; 











o 
Lle nad oes dim gwaith na dychymyg, 

Gan neb man lle gorwedd efe, ŵ 
Mae i enaid yn mhlith y Seraphiaid, 

Yn derbyn hyfrydwch y Ne.' 


o. 


Yr oedd Richard Morgan yn ddiwyd, 
Yn.holl gylchoedd crefydd i gyd, 

Y Suliau, y gwyliau, a'r wythnos, 
Cymhellai y dyrfa mewn pryd; 

Gan ddweyd am yr Iesu 'n Waredwr, 
I'r mwyaf ei bechod a ga'd, 

A rhinwedd yn ngwaed y Mesiah, 
Rhydd iddo yn hollol iachâd. 


A. 


'Rwy 'n cofio er pan oeddwn ieuanc / 
Yn dysgu pennodau, gwir yw, h 
Cynghorai fi ddysgu ychwaneg 
Am Iesu, ei briod, a'i Dduw ; 
Nes ydoedd fy meddwl yn tanio 
' Pan oedd ef yn son am y gwr 
A gadwodd ei enaid yn ddiogel, 
Pan oedd yn nyfnderoedd y dwr. 
Wn 
Yr oedd Richard Morgan yn hyddysg, 
Yn holl athrawiaethau y gair, 
Am drefn yr arfaeth dragwyddol, 
A'r bachgen a aned o Fair; 
Am ethol a threfnu er cadw 
Rhyw dyrfa na's gwyr neb ei rhi, 


A'r iawn a roed dros yr holl bobloedd ” 
Gan Iesu ar ben Calfari. 





o 
M2 


tn. 


Nid oedd yn rhy ffraeth ei ymadrodd. 
Un amser tra bu dan y Nef, 


Ond distaw a thawel iawn ydoedd, 


Yn rasol ei eiriau 'r oedd ef ; 
Pan byddai yn prudd ocheneidio, 
Yn achos y truan a'r gwan, 
Am nerth iddynt redeg eu yrfa, 

Yn dawel dadleuai o'u rhan. 


7. 


Os byddai i'r gwan ddweyd ei brofiad, 
Pwy fyddai mor barod ag e ? 

Fe fedrai yn rhwydd gydymdeimlo 
A'r gwanaf a fyddai 'n y lle; 

Fe dd'wedai am freichiau 'r Iehofah, 
Sydd nerthol i gynal y gwan, 

Nes dyfod a'r gwanaf yn Israel, 
O'r dyrus anialwch i'r lan. 


8. 


Ei lygaid oe'nt graffus bob amser, 
A'i ddeall oedd yn oleu iawn; 
Fe borthodd y defaid yn Seion, 
A'r ŵyn o foreuddydd hyd nawn ; 
Cymhellai y clâf at y meddyg, 
A'r dyn hunan gyfiawn i dd'od 
I'w wisgo a gwisg y Messiah, 


Nad oes dim o'i bath hi yn bod. 
ud, 


Fe gafodd yn niwedd ei yrfa, 
Gysuron oedd yn gryfion iawn, 

Fe ganodd am rinwedd y cariad, 

Pan dynai i ben ei brydnawn; 
Fe dd'wedodd fod ganddo gyfamod, 

A. hwnw yn gadarn mewn hedd, 
Wnaed rhyngddo â'r Iesu, Ei Arglwydd, 


Na thorir gan angeu na'r bedd. 
10. 
Ychydig cyn iddo ymadael, 


Fe ganodd yn dawel, mae 'n syn ! 
Dros dair awr yn gyfan fel dywed 

Y tystion a'i clywsant pryd hyn! 
Terfynu ei daith a wnaeth yma, 

Dan ganu am ddwr ac am waed, 
Ddylifodd o ystlys yr Iesu, 

Lle cafodd yn berffaith iachâd. 


1l. 


Ymadael rhaid ini hyd fore 
Daw Seion o'i rhwymau yn rhydd, 
Pan ddelo y teulu ynsgryno, 
Yn iachus o wely o bridd ; 
Pan byddo 'r Archangel yn bloeddio, 
Bydd cyfnod yr wylo ar ben, 
. Cawn beraidd gyd chwareu telynau 
Dros bytlt; Haleliwia, Amen. 

Rees Lewis, Argraffydd, Heol-Fawr, Merthyr. 








Y ydr ddo 





